2016-ի մայիսին, ընկերներիս հետ խորհրդակցելուց հետո, նախաձեռնեցի «Հայոց Հզոր Բանակ» ծրագիրը, որի մասին էլ հայտարերեցի ֆեյսբուքյան իմ էջում: Արձագանքը ինձ ոգևորեց, մի քանի շաբաթ անց արդեն հավաքեցինք այնքան գումար, որ կարողացանք գնել հինգ միավոր հատուկ նշանակության տեսանելիության սարքեր: Իսկ դա 2016թ.-ին դիրքերում փրկություն էր: Ես այդ ժամանակ ներակայացրեցի մանրամասն ֆինանսական հաշվետվություն, որից հետո ծրագրին ֆինանսական հոսքերը կտրուկ ավելացան: Եվ այսպես արդեն երկուս ու կես տարի, արդեն 15 փուլ... Անկեղծ ասած ինձ համար շատ դժվար է գումար խնդրել ծանոթ ու անծանոթից, հատկապես, երբ ես անգամ ծնողիցս երբեք չեմ խնդրել գումար... Բայց այդ դաժան հոգեբանական պատնեշը ես ամեն անգամ հաղթահարում եմ, երբ մտածում եմ, որ իմ այդ մի խնդրանքով հնարավոր է, որ փրկվի մեկ զինվորի կյանք, մեկ զինվորի առողջություն...